जयपुर। राजस्थान पत्रिका की ओर से शनिवार को आयोजित 23वें पं. झाबरमल्ल शर्मा स्मृति व्याख्यान में सृजनात्मक साहित्य व पत्रकारिता के क्षेत्र में उल्लेखनीय कार्य करने वालों को पुरस्कृत किया गया। पत्रिका समूह के विभिन्न परिशिष्टों में प्रकाशित श्रेष्ठ कहानी व कविता के वर्ग में पुरस्कार दिए गए। साथ ही श्रेष्ठ फोटोग्राफ, व्यंग्य चित्र, ग्राफिक्स ले- आउट, स्पेशल कवरेज, ओपिनियन, अभियान, एक्सक्लूसिव स्टोरी, मानवीय स्टोरी, संपादकीय प्रबंधन और खोजी पत्रकारिता के लिए पत्रिकाकर्मियों को पुरस्कृत किया गया।